
ÕIEND
Narva Linnavolikogu 29.10.2020 määruse nr 21 “Spetsialistidele
munitsipaalkorterite üürile andmise kord Narva linnas“ muutmise eelnõu juurde


Määruse eelnõu koostajaks on Narva Linnavalitsuse Linnamajandusamet. 

Narva Linnavolikogu võttis 29.10.2020 vastu määruse nr 21 „Spetsialistidele munitsipaalkorterite üürile andmise kord Narva linnas“ (https://www.riigiteataja.ee/akt/405112020006?tegevus=telli-teavitus).

Selle määrusega kehtestati  Narva linna omandis olevate korterite üürimise taotlemise, taotluste menetlemise ja üürile andmise kord spetsialistidele. 

Lähtudes allpool toodud asjaoludest ja kaalutlustest tekkis vajadust teha nimetatud määruses muudatused.

Narva linn vajab ilmselgelt uusi spetsialiste tervishoiu valdkonnas, kuna praegune koroonaviiruse COVID-19 pandeemia tõstis esile vastava kvalifikatsiooniga spetsialistide puuduse probleemi. Samuti on kvalifitseeritud tööjõu leidmine ja hoidmine vajalik Narva linna elanikele kvaliteetse arstiabi tagamiseks. 

Narvas kahe uue gümnaasiumi ehitamine, õppeprotsessi jätkusuutlik areng ning kvaliteedi parandamine ja mitmekesistamine nõuavad linnalt samuti uute spetsialistide leidmist ja tagamist.
 
Üheks motivatsiooniteguriks Narva uue tööjõu saabumiseks on spetsialistile eluaseme toetusmeetme pakkumine.

Narva linna omandis on tänaseks 1228 korterit, millest 99,5% on asustatud ja kasutusel munitsipaaleluruumi üürilepingu alusel.

31.05.2021 seisuga on 23 linnakorterit kantud spetsialistidele ettenähtud eluruumide nimekirja, nendest 10 korterit on välja üüritud arstidele, 7 korterit kasutavad kultuuriosakonna asutuste töötajad, 4 - linnaametite teenistujad ja 1 korter on vaba.

Munitsipaaleluruumide nappus ei luba kahjuks linna tulevate spetsialistide eluasemevajadust edukalt rahuldada. Vabanevate linna eluruumide hulk on liiga väike ja seisund ebarahuldav, mistõttu nende ettevalmistamine asustamiseks nõuab suuremaid kulutusi.

Näiteks ühetoalise vabanenud korteri remondikulud on 10 000 – 15 000 eurot, lähiajal  vabaneva kolmetoalise munitsipaalkorteri Joala tn 11-28 remondiks kulub 25 000 – 30 000 eurot.

Laialdaselt kasutatavate kinnisvara24.ee ja kv.ee kinnisvaraportaalide andmetel on hästi remonditud või renoveeritud „hrušhšovka“ tüüpi kahetoalise korteri keskmine turuhind 22 000- 30 000 eurot. 

Tuginedes eeltoodud andmetele võib teha järelduse, et linna tulevate spetsialistide esmavajaliku eluasemega kindlustamine nõuab linnalt ühtlasi suuri rahalisi kulutusi ja seega suureneb koormus linnaeelarvele. 

Eelnimetatud kinnisvaraportaalide andmete kohaselt on 2-3-toalise remonditud või renoveeritud korterite üürihinnad keskmiselt 150 - 300 eurot/kuus, millele lisanduvad kõrvalkulud.

Määrusega kehtestatakse vabaturult üüritud eluruumi üürikulude hüvitamise alused ja tingimused.

Eelnõuga tehakse ettepanek kehtestada Narva linna tulevatele spetsialistidele, kes võetakse vastavale arvele ja kellele linn ei saa välja üürida munitsipaalkorterit, võimalus hüvitada vabaturult üüritud eluruumi üüri 50% ulatuses, kuid mitte rohkem kui 100 eurot kuus, 12 kuu jooksul alates vastava kirjaliku üürilepingu sõlmimist. Üürikulud hüvitab spetsialistile  tööandja.

Määrusega volitatakse Narva Linnavalitsust välja töötama ja kehtestama vastav vabaturult üüritud eluruumi üürikulude Narva linna poolt tööandjale hüvitamise kord.

